దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
దాని గురించి ఆందోళ‌న అక్క‌ర్లేదు: గార్గ్‌
సీఐఐ స‌మావేశంలో ఆర్థిక వ్య‌వ‌హారాల కార్య‌ద‌ర్శి గార్గ్ మాట్లాడుతూ దేశ స్థూల జాతీయోత్పత్తి (జీడీపీ)లో కరెంటు ఖాతా లోటు (సీఏడీ) 2.5 శాతంగా ఉన్న‌ప్ప‌టికీ ఆందోళన చెందవలసిన అవసరం లేదని దాన్ని ఎదుర్కొనే స‌త్తా భార‌త్‌కు ఉంద‌న్నారు.
Samayam Telugu | Updated:
Jun 20, 2018, 10:29AM IST
దేశ స్థూల జాతీయోత్పత్తి (జీడీపీ)లో కరెంటు ఖాతా లోటు (సీఏడీ) 2.5 శాతంగా ఉన్న‌ప్ప‌టికీ ఆందోళన చెందవలసిన అవసరం లేదని, విదేశీ నిధులు తరలిపోవడం వల్ల ఏదైనా అసమతుల్యత ఏర్పడితే, దానిని చక్కదిద్దడానికి అవసరమైన పరిష్కారం ప్రభుత్వం వద్ద ఉందని కేంద్ర ప్రభుత్వ ఆర్థిక వ్యవహారాల కార్యదర్శి సుభాశ్ చంద్ర గార్గ్ స్పష్టం చేశారు. జీడీపీ వృద్ధిలో త‌లెత్తే చిన్న‌పాటి స‌మ‌స్య‌ల‌ను ఎదుర్కొనే స‌త్తా భార‌త్‌కు ఉంద‌న్నారు. ‘2 శాతం నుంచి 2.5 శాతం వరకు సీఏడీ వల్ల మాకు ఎలాంటి సమస్య ఉండదు. స్థిరత్వం ఉంటే, జాగ్రత్తలు తీసుకోవడానికి ప్రస్తుత సంవత్సర క్యాపిటల్ అకౌంట్ (ఇన్‌ఫ్లోస్) బాగుండి తీరాలి. అప్పుడు కరెంటు ఖాతా లోటు 2.5 శాతానికి పెరిగినా ఇబ్బంది ఉండదు’ అని గార్గ్ మంగళవారం ఇక్కడ సీఐఐ నిర్వహించిన ఒక కార్యక్రమంలో మాట్లాడుతూ అన్నారు.
క‌రెంటు ఖాతా లోటు
విదేశీ మారకద్రవ్యం రాక, పోకలకు మధ్య గల వ్యత్యాసమే కరెంటు ఖాతా లోటు. ఈ కరెంటు ఖాతా లోటు 2017-18 ఆర్థిక సంవత్సరంలో 48.7 బిలియన్ డాలర్లకు పెరిగిపోయింది. అంటే జీడీపీలో 1.9 శాతానికి చేరింది. 2016-17 ఆర్థిక సంవత్సరంలో ఉన్న దేశ కరెంటు ఖాతా లోటు 14.4 బిలియన్ డాలర్ల (జీడీపీలో 0.6 శాతం)తో పోలిస్తే బాగా పెరిగింది. అంతర్జాతీయ మార్కెట్‌లో ముడి చమురు ధరల పెరుగుదల, రూపాయి విలువ తగ్గిపోవడం, ఫారిన్ పోర్ట్ ఫోలియో పెట్టుబడులు తరలిపోవడం వంటి వాటివల్ల కరెంటు ఖాతా లోటు ప్రస్తుత ఆర్థిక సంవత్సరంలో మరింత పెరుగుతుందేమోననే ఆందోళన నెలకొని ఉంది.